CELEX: 22009D0099
Language: ro
Date: 2009-09-25 00:00:00
Title: Decizia nr. 99/2009 a Comitetului mixt al SEE din 25 septembrie 2009 de modificare a anexei XIII (Transporturile) la Acordul privind SEE

19.11.2009   
            
            
               RO
            
            
               Jurnalul Oficial al Uniunii Europene
            
            
               L 304/14
            
         
      DECIZIA NR. 99/2009 A COMITETULUI MIXT AL SEE
   din 25 septembrie 2009
   de modificare a anexei XIII (Transporturile) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XIII la acord a fost modificată prin Decizia nr. 85/2009 a Comitetului mixt al SEE din 3 iulie 2009 (1).
            
         
               (2)
            
            
               Decizia nr. 69/2009 a Comitetului mixt al SEE din 29 mai 2009 (2) a încorporat Regulamentul (CE) nr. 300/2008 al Parlamentului European și al Consiliului (3) în acord și a abrogat Regulamentul (CE) nr. 2320/2002 al Parlamentului European și al Consiliului (4), în temeiul acordului.
            
         
               (3)
            
            
               Regulamentul (CE) nr. 2320/2002 ar trebui să se aplice în continuare în temeiul acordului, până la data intrării în vigoare a celei mai recente dintre deciziile Comitetului mixt al SEE de încorporare în acord a măsurilor necesare pentru aplicarea Regulamentului (CE) nr. 300/2008.
            
         
               (4)
            
            
               Prin urmare, Regulamentul (CE) nr. 2320/2002 ar trebui încorporat din nou în acord, cu o adaptare specifică.
            
         
               (5)
            
            
               Regulamentul (CE) nr. 2320/2002 ar trebui să fie abrogat în temeiul acordului, cu începere de la data intrării în vigoare a celei mai recente dintre deciziile Comitetului mixt al SEE de încorporare în acord a măsurilor necesare pentru aplicarea Regulamentului (CE) nr. 300/2008.
            
         
               (6)
            
            
               În ceea ce privește Regulamentul (CE) nr. 300/2008, ar trebui să se adauge un text de adaptare referitor la un memorandum de înțelegere în materie de audituri cu Organizația Aviației Civile Internaționale,
            
         DECIDE:
   Articolul 1
   Anexa XIII la acord se modifică după cum urmează:
   
               1.
            
            
               Textul de la punctul 66h [Regulamentul (CE) nr. 300/2008 al Parlamentului European și al Consiliului] se modifică după cum urmează:
               
                           (i)
                        
                        
                           literele (b), (c) și (d) se modifică prin renumerotare în (c), (d) și (e);
                        
                     
                           (ii)
                        
                        
                           după litera (a), modificată, se introduce următoarea modificare:
                           
                                       „(b)
                                    
                                    
                                       Articolul 8 nu se aplică statelor membre ale AELS.
                                       În cazul în care, în temeiul articolului 8, Comisia încheie un memorandum de înțelegere în materie de audituri cu Organizația Aviației Civile Internaționale (ICAO), statele membre vor lua măsuri pentru încheierea unui memorandum de înțelegere cu ICAO corespunzător celui încheiat de Comisie.”
                                    
                                 
                     
         
               2.
            
            
               După punctul 66ha [Regulamentul (CE) nr. 272/2009 al Comisiei] se introduce următorul punct:
               
                           „66hb.
                        
                        
                           
                              32002 R 2320: Regulamentul (CE) nr. 2320/2002 al Parlamentului European și al Consiliului din 16 decembrie 2002 de stabilire a normelor comune în domeniul securității aviației civile (JO L 355, 30.12.2002, p. 1), modificat de:
                           
                                       —
                                    
                                    
                                       
                                          32004 R 0849: Regulamentul (CE) nr. 849/2004 al Parlamentului European și al Consiliului din 29 aprilie 2004 (JO L 158, 30.4.2004, p. 1).
                                       În sensul prezentului acord, dispozițiile regulamentului se citesc cu următoarele adaptări:
                                       
                                                   (a)
                                                
                                                
                                                   măsurile stabilite în prezentul regulament nu se aplică serviciilor aeriene interne din aeroporturile aflate pe teritoriul Islandei;
                                                
                                             
                                                   (b)
                                                
                                                
                                                   măsurile stabilite în prezentul regulament nu se aplică infrastructurii aviației civile de pe teritoriul Liechtenstein;
                                                
                                             
                                                   (c)
                                                
                                                
                                                   prezentul regulament se aplică până la data la care intră în vigoare cea mai recentă dintre deciziile Comitetului mixt al SEE de încorporare în acord a măsurilor necesare pentru punerea în aplicare a Regulamentului (CE) nr. 300/2008.”
                                                
                                             
                                 
                     
         
               3.
            
            
               Textul de la punctul 66hb [Regulamentul (CE) nr. 2320/2002 al Parlamentului European și al Consiliului] se abrogă cu începere de la data intrării în vigoare a celei mai recente dintre deciziile Comitetului mixt al SEE de încorporare în acord a măsurilor necesare pentru aplicarea Regulamentului (CE) nr. 300/2008.
            
         Articolul 2
   Prezenta decizie intră în vigoare la 26 septembrie 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (5), sau la data intrării în vigoare a Deciziei nr. 69/2009 a Comitetului mixt al SEE din 29 mai 2009, oricare dintre cele două decizii este cea mai recentă.
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 25 septembrie 2009.
      
         
            Pentru Comitetul mixt al SEE
         
         
            Președintele
         
         Oda Helen SLETNES
         
      
   
   
      (1)  JO L 277, 22.10.2009, p. 37.
   
      (2)  JO L 232, 3.9.2009, p. 25.
   
      (3)  JO L 97, 9.4.2008, p. 72.
   
      (4)  JO L 355, 30.12.2002, p. 1.
   
      (5)  Nu au fost semnalate obligații constituționale.